A kurzus kódja: FLN-209; BBN-FIL-215	
A kurzus megnevezése: Rendszer és szabadság a német idealizmusban	
A kurzus előadója: Fehér M. István prof.	
A kurzus helye és ideje: I/Bence György terem, csüt. 16:30-18:00	

Kurzus előfeltétele(i): nincsenek előfeltételek, de előnyös a német nyelvtudás és némi 
előzetes tájékozottság, olvasmányok a kurzus tematikájának köréből	
A jegyszerzés módja(i): kollokvium	
Követelmények: a kurzus eredményes elvégzése megkívánja az órák rendszeres látogatását 
    és az elemzésre kerülő szövegek előzetes ill. folyamatos feldolgozását.  	

A kurzus leírása, tematikája:

Az óra a német idealizmus Kant kritikai filozófiájához kapcsolódó kibontakozását tárgyalja. A hangsúly a kanti kritikai filozófia és az idealizmus közti kontinuitásra helyeződik, ezen belül pedig közelebbről azonosságfilozófia és idealizmus összefüggéseit tárgyalja a rendszer és szabadság fogalmainak háttere előtt. Az idealizmus kibontakozása a kanti filozófia egyik lehetséges fejleményeként, az újkori filozófiában rejlő fejlődési tendenciák kiteljesedésének egyik lehetséges végpontjaként kerül értelmezésre. Az óra szövegelemzések, jellegzetes szemelvények értelmezése révén kívánja szemléltetni a vonatkozó filozófusok álláspontját, s igyekszik eligazítást nyújtani e filozófiatörténeti korszak sajátos fogalomvilágában, nyelvezetében, világlátásában, elsősorban olyan fogalmak tükrében, mint "kriticizmus", "dogmatizmus, "tudománytan", "természetfilozófia", "azonosságfilozófia", "rendszer", "abszolútum" stb. Az óra kitekintő jelleggel vázolni igyekszik Kantnak és a német idealizmusnak a felvilágosodáshoz való viszonyát is, s alkalmanként válaszlehetőségeket próbál fölkínálni arra a kérdésre, vajon mai perspektívából szemlélve mit mond nekünk a filozófiatörténet ezen korszaka. Az óra kapcsolódik az előző félévi kurzushoz, és elsősorban Schelling és Hegel gondolati fejlődésére koncentrál.

A kurzushoz tartozó kötelező irodalom:

Kant:  A tiszta ész kritikája. Előszó a II. kiadáshoz, Bevezetés.
Kant: "Válasz a kérdésre: Mi a felvilágosodás?", “Tájékozódni a gondolatok között: Mit is jelent ez?”, in: A vallás a puszta ész határain belül és más írások, szerk. Vidrányi Katalin, Bp. Gondolat, 1974. 80–89., 109–127. o.
Kant:  Pölitz–féle metafizikai előadások. In: uő., A vallás a puszta ész határain belül. 128–133. 
Kant: "A fakultások vitája". In. Kant: Történetfilozófiai írások. Budapest: Ictus, 1997.
Fichte: Első és Második Bevezetés a tudománytanba (Fichte: Válogatott filozófiai írások, Gondolat 1981, 19–127; ajánlott: Az ember rendeltetése uo.)
Schelling:  Filozófiai vizsgálódások az emberi szabadság lényegéről és az ezzel összefüggő tárgyakról. Twins, Bp. 1992. 33–130. o.
Hegel: "Frankfurti rendszertöredék", Ifjúkori válogatott írások, Gondolat 1982, 137–141.
Hegel:  A szellem fenomenológiája.  Előszó és Bevezetés, Akadémiai 1973, 9–56. 

A kurzushoz tartozó ajánlott irodalom:

Schelling: Vorlesungen über die Methode des akademischen Studiums. Schellings sämmtliche Werke. Hrsg. K.F.A. Schelling, Bd. V, 207–352. o. (= Schröter–kiadás, III. Hauptband).  Magyarul: Előadások az akadémiai stúdiumok módszeréről. Magyar Filozófiai Szemle XXIX, 1985/5–6, 815–905.
Schelling: A transzcendentális idealizmus rendszere (Gondolat 1983, részletek), Bruno (Helikon 1974, 1–70). "Filozófiai levelek a dogmatizmusról és a kriticizmusról", ford. Weiss János, Magyar Filozófiai Szemle 1997/3–4,  541–594.

Ajánlott szekundér irodalom: 

K. Ameriks (ed.),  The Cambridge Companion to German Idealism, Cambridge UP, 2000; Heidegger: Schellings Abhandlung über das Wesen der menschlichen Freiheit, részletek (Tübingen 1971, magyarul: Magyar Filozófiai Szemle 1989/4 ill. Schelling tanulmánya az emberi szbadságról, ford. Boros Gábor. Twins 1993.); "Hegels Begriff der Erfahrung" (a Holzwege c. kötetben), O. Pöggeler: "'A szellem fenomenológiájá'–nak kiindulópontja és fölépítése" (Magyar Filozófiai Szemle 1990/1–2); Heidegger: "Hegels Begriff der Erfahrung" (a Heidegger: Holzwege c. kötetben),  Schelling. Eine Einführung in seine Philosophie. Hrsg. von H.–M. Baumgartner. Alber, Freiburg/München 1975. O. Pöggeler: "'A szellem fenomenológiájá'–nak kiindulópontja és fölépítése". In: Magyar Filozófiai Szemle 1990/1–2.; Fehér M. István: "Rendszer, szabadság, intellektuális szemlélet. Kant és a német idealizmus néhány alapproblémája". In: Magyar Filozófiai Szemle 1982/3; "Zur Auseinandersetzung von Fichte und Schelling. Hermeneutische Überlegungen im Anschluß an die Untersuchungen R. Lauths".  Mesotes. Zeitschrift für philosophischen Ost–West–Dialog III, 1993/1, 98–117. old.; Zeit und Freiheit: Schelling, Schopenhauer, Kierkegaard, Heidegger. Hrsg. I. M. Fehér, W. G. Jacobs. Budapest 1999.